C. Ronaldo ontja a gólokat a Real Madridban
Harmadik bajnokiját is megnyerte a Real Madrid, amely 5-0-ra kiütötte az újonc Xerezt. A madridiaknál két gólt is szerzett Cristiano Ronaldo és a hosszú sérülése után visszatérõ Ruud Van Nistelrooy is betalált. A Real és a Barca mellett az Athletic Bilbao is százszázalékos még, a baszkok a Villarrealt gyûrték le 3-2-re.
C. Ronaldo nem sokat ismerkedett a Xerez védõivel, 45 másodperc telt el a meccsbõl, amikor elhúzott három ellenfél mellett, majd jobbal, 16 méterrõl laposan kilõtte a bal sarkot.

A Real nem játszott jól, de megvoltak a helyzetei az elõny növelésére, Kaká azonban ziccert rontott, Sergio Ramos fejesét pedig Renan tolta a léc fölé. A Xerez egy pontrúgásból okozta a legnagyobb galibát, Viqueira szabadrúgása a lécen csattant.

A második félidõben sokáig csendesen csordogált a meccs, aztán az utolsó negyedórára nagyon felpörögtek az események, kezdésnek Ronaldo duplázta meg góljai számát, amikor egy baloldali szöglet után a rövid saroknál mindenkit túlugorva bólintott a jobb sarokba.

A portugál zseninek harmadik bajnokiján ez volt a negyedik találata, ráadásul hétközben a Zürich elleni BL-meccsen is vágott kettõt. Talán a második gól vagy a fáradtság tette, de a Xerez összezuhant, amit újabb gólokkal használt ki a Real, elõbb Guti bombázott a kapuba Benzema ügyetlenkedése után, majd a francia csatár is megszerezte elsõ tétmeccsen szerzett találatát Real-mezben egy felsõsarkos balos lökettel.

A habot a sérülésébõl visszatérõ Van Nistelrooy fújta a képzeletbeli tortára, amikor Guti passza után felbõrözte Renant. Az ötgólos gyõzelem azt jelenti, hogy a Real jobb gólkülönbségével átvette a vezetést a tabellán, amelyen a hozzá hasonlóan kilencpontos Barcelona és Bilbao követi.

Primera División, 3. forduló:
Almería - Getafe 1-0 (0-0)
gól: Míchel (48.)

Athletic Bilbao - Villarreal 3-2 (2-0)
gól: F. Llorente (11., 39.), Javi Martínez (58.), illetve Cani (48.), Cazorla (84.)

Zaragoza - Valladolid 1-2 (1-1)
gól: Jorge López (26.), illetve Marquitos (4.), Sisi (56.)

Real Madrid - Xerez 5-0 (1-0)
gól: C. Ronaldo (1., 75.), Guti (78.), Benzema (81.), Van Nistelrooy (88.)

Valencia - Sporting Gijon 2-2 (1-1)
gól: Villa (24., 60.), illetve Barral (7.), Arnolin (86.)

Az állás:
1. Real Madrid 3 11-2 9
2. Barcelona 3 10-2 9
3. Athletic Bilbao 3 5-2 9
4. Mallorca 3 7-1 7
5. Valencia 3 8-4 7
6. Sevilla 3 6-3 6
7. Almería 3 1-1 4
8. Valladolid 3 4-5 4
9. Racing Santander 3 4-6 4
10. Sporting Gijon 3 3-5 4
11. Málaga 3 4-3 3
12. Getafe 3 4-4 3
13. Deportivo La Coruna 3 5-6 3
14. Zaragoza 3 3-6 3
      Espanyol 3 3-6 3
16. Tenerife 3 2-6 3
17. Villarreal 3 4-5 2
18. Osasuna 3 2-5 1
19. Atlético Madrid 3 3-9 1
20. Xerez 3 0-8 0